પોતાના જમાનાના દિગ્ગજ ગણાતા અંશુમન ગાયકવાડ, કૃષ્ણમચારી શ્રીકાંત અને લક્ષ્મણ શિવરામાક્રિષ્નને એ વાતમાં જરાંય વાંધો દેખાતો નથી કે, આગામી વર્ષે ઈંગ્લેન્ડમાં થનારા વર્લ્ડકપ માટે ધોની અત્યારથી જ વન-ડે ક્રિકેટમાં પાંચમા ક્રમે બેટિંગ કરતો દેખાય. જોકે, પૂર્વ સિલેક્ટર વિક્રમ રાઠોડ અને દિલ્હીના વર્તમાન સિલેક્ટર અતુલ વાસનનું માનવું છે કે, ધોનીની ઈમેજ મેચ ફિનિશરની છે અને તેના બેટિંગ ઓર્ડર સાથે કોઈ છેડછાડ ન કરવી જોઈએ.